एगो देस के रूप में, कनाडा में दस गो प्रांत आ तीन गो राज्यक्षेत्र बाड़ें। ई उपबिभाग सभ जमीनी आ पानी वाला एरिया के मामिला में भारी बिबिधता लिहले बाड़ें। एह देस के सभसे बड़हन उपबिभाग नुनावुत हवे जे एगो राज्यक्षेत्र (टेरिटरी) हवे जबकि प्रांत(प्रोविंस) सभ में सभसे बड़ क्यूबेक हवे। पानी के क्षेत्र वाला रकबा के हिसाब से सभसे बड़ क्यूबेक हवे। सभसे छोट उपबिभाग, जमीनी आ पानी वाला एरिया, दुनों तरीका से, प्रिंस एडवर्ड दीप हवे।